**ΕΝΟΤΗΤΑ 14**

**ΠΑΣΧΑ**

**Μάθημα 2**

**Βασικά Περιεχόμενα του ΣΜ:**

|  |  |  |  |
| --- | --- | --- | --- |
| **Επίπεδο:** Νηπιαγωγείο**-** Προδημοτική  **Ενότητα:** Πάσχα (2)  **Διάρκεια:** 2 ώρες | | | |
| **Επιδιώξεις-Σκεπτικό-Σκοπός:**  Δείκτες επιτυχίας:   * Να κατανοούν βασικό λεξιλόγιο που έχουν διδαχθεί. * Να τραγουδούν τραγούδια και ρυθμικά ποιηματάκια στην ελληνική γλώσσα. * Να γνωρίσουν σημαντικές γιορτές του ελληνικού πολιτισμού (Πάσχα).   Δείκτες επάρκειας:   * Λεξιλόγιο: η λαμπάδα, ο σταυρός, το Πάσχα, τα αβγά, η φλαούνα/το τσουρέκι, Χριστός Ανέστη, Αληθώς Ανέστη * Τραγούδι: *«Ήρθε πάλι Πασχαλιά»*   Επαναφερόμενη γλώσσα: Χρώματα, οικογένεια, αριθμοί ( 1-10) | | | |
| Πορεία εργασίας – δραστηριότητες (και ένδειξη διάρκειάς τους σε λεπτά): | Διδακτικά μέσα και υλικά:  Οργάνωση τάξης-παιδιών: | Αξιολόγηση (Συντρέχουσα & Τελική) | Γλώσσα |
| **Εισαγωγή (5’ διάρκεια):**  Η/Ο εκπαιδευτικός παίρνει παρουσίες και κάνει έναρξη του μαθήματος με το τραγούδι –ρουτίνα «Καλημέρα, τι κάνεις;». | - Πίνακας  - Παρουσιολόγιο  Κάθονται κυκλικά στην ολομέλεια. |  | Ε[[1]](#footnote-1) |
| **Αφόρμηση - Προσανατολισμός - Πρόκληση ενδιαφέροντος και περιέργειας (10’ διάρκεια):**  Η/Ο εκπαιδευτικός ξεκινάει το μάθημα με το τραγούδι «Ήρθε πάλι Πασχαλιά», το οποίο διδάχθηκαν στο προηγούμενο μάθημα. Οι μαθητές καλούνται να τραγουδήσουν μαζί με την/τον εκπαιδευτικό ανάλογα με τον τρόπο που τους υποδεικνύει: δυνατά, χαμηλόφωνα, με φωνή μητέρας/ πατέρα κλπ.. | * Τραγούδι *«Ήρθε πάλι Πασχαλιά»*   [https://youtu.be/Iw7iPIeGMb](https://youtu.be/Iw7iPIeGMbo)  Κάθονται κυκλικά στην ολομέλεια. | Η/Ο εκπαιδευτικός αξιολογεί εάν οι μαθητές θυμούνται το τραγούδι που διδάχθηκαν στο προηγούμενο μάθημα, καθώς κι αν προφέρουν τις λέξεις σωστά. | Ε |
| **Δραστηριότητα 1 (10’ λεπτά):**  Η/Ο εκπαιδευτικός ρωτάει τους μαθητές να της πούνε ποιο έθιμο του Πάσχα γνώρισαν και έκαναν στο προηγούμενο μάθημα (βάψιμο κόκκινων αβγών). Ακολούθως, τους δείχνει εικόνες (τυπωμένες ή με τον βιντεοπροβολέα) με έθιμα από διάφορες θρησκευτικές γιορτές και τους καλεί να της/του υποδείξουν (αντίχειρες πάνω/κάτω) ποια από αυτά αναφέρονται στη γιορτή του Πάσχα. | * Εποπτικό υλικό με έθιμα θρησκευτικών γιορτών * Βιντεοπροβολέας * Υπολογιστής   Οι μαθητές κάθονται κυκλικά και εργάζονται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν έθιμα του Πάσχα. | Ε |
| **Δραστηριότητα 2 (10’ λεπτά):**  Στη δραστηριότητα αυτή, η/ο εκπαιδευτικός προκειμένου να επαληθεύσουν τις απαντήσεις τους οι μαθητές, θα τους προβάλει μια παρουσίαση με έθιμα από Ελλάδα και Κύπρο που εφαρμόζονται τις μέρες της Αγίας Εβδομάδας. Η/Ο εκπαιδευτικός τονίζει και αναφέρει ξανά τις λέξεις του νέου λεξιλογίου παροτρύνοντας τους μαθητές να τις επαναλαμβάνουν. | * Υπολογιστής * Παρουσίαση με έθιμα * Βιντεοπροβολέας   Οι μαθητές κάθονται κυκλικά και εργάζονται στην ολομέλεια. | Στόχος της δραστηριότητας είναι όπως οι μαθητές γνωρίσουν τα έθιμα και τα ήθη που γίνονται σε Ελλάδα και Κύπρο την περίοδο του Πάσχα. | Ε |
| **Δραστηριότητα 3 (10’ λεπτά):**  Η/Ο εκπαιδευτικός τοποθετεί όλες τις εικόνες του λεξιλογίου στον πίνακα. Κάθε φορά που θα αφαιρείται μία εικόνα οι μαθητές θα πρέπει να αναφέρουν ποια ήταν. Η δραστηριότητα αυτή μπορεί να γίνει και με τη μορφή παιχνιδιού, χωρίζοντας την τάξη σε δύο ομάδες. Η ομάδα που θα δώσει τις πιο πολλές σωστές απαντήσεις είναι η νικήτρια. | * Εποπτικό υλικό με λεξιλόγιο   Η δραστηριότητα γίνεται στην ολομέλεια. Οι μαθητές είναι χωρισμένοι σε δύο ομάδες. | Η/Ο εκπαιδευτικός αξιολογεί, εάν οι μαθητές αναγνωρίζουν το λεξιλόγιο και είναι σε θέση να το προφέρουν σωστά. | Ε |
| **Δραστηριότητα 4 (10’ λεπτά):**  Η/Ο εκπαιδευτικός δίνει από ένα φύλλο εργασίας σε κάθε μαθητή. Στο φυλλάδιο αυτό θα πρέπει οι μαθητές να χρωματίσουν τα αντικείμενα που έχουν σχέση με το Πάσχα. | * Φύλλα εργασίας (ένα για κάθε μαθητή)   Οι μαθητές εργάζονται ατομικά. | Η/Ο εκπαιδευτικός περιφέρεται μεταξύ των μαθητών και αξιολογεί εάν είναι σε θέση να αναγνωρίζουν τα αντικείμενα που σχετίζονται με το Πάσχα. Θα τους κάνει ακόμη, διάφορες ερωτήσεις για να ελέγξει εάν τα προφέρουν σωστά. | Ε |
| **Δραστηριότητα 5 (10’ λεπτά):**  Στη δραστηριότητα αυτή υπάρχουν τοποθετημένες στο κέντρο του κύκλου τυπωμένες εικόνες αβγών με βούλες. Η/Ο εκπαιδευτικός θα κρατάει κάρτες με αριθμούς και κάθε φορά θα καλεί ένα μαθητή να τραβήξει έναν αριθμό. Στη συνέχεια, θα πρέπει να βρει το αβγό που έχει πάνω του τόσες βούλες και να ονομάσει τον αριθμό. Η δραστηριότητα επαναλαμβάνεται μέχρι να έρθει η σειρά όλων των μαθητών. | * Κάρτες με αριθμούς * Εικόνες αβγών με βούλες   Η δραστηριότητα αυτή γίνεται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να γνωρίζουν το λεξιλόγιο που έχουν ήδη διδαχθεί. | Ε |
| **Δραστηριότητα 6 (10’ λεπτά):**  Οι μαθητές παίζουν το παιχνίδι *«Το αβγό που καίει».* Πιο συγκεκριμένα, οι μαθητές κάθονται σε κύκλο και ένα αβγό περνά από χέρι σε χέρι, όσο παίζει η μουσική. Με το σταμάτημα της, όποιος έχει το αβγό που καίει, πρέπει να πει μια λέξη του λεξιλογίου που διδάχθηκαν και η οποία θυμίζει Πάσχα για να σωθεί και να μείνει στο παιχνίδι. Καλό θα ήταν οι κάρτες λεξιλογίου να είναι αναρτημένες στον πίνακα ως υπενθύμιση για τα παιδιά. | * Παιχνίδι *«Το αβγό που καίει»* * Κάρτες λεξιλογίου   Οι μαθητές εργάζονται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να προφέρουν το λεξιλόγιο. | Ε |
| **Δραστηριότητα 7 (15’ λεπτά):**  Παιχνίδι «Κυνήγι θησαυρού». Σοκολατένια αβγά κρύβονται μέσα στην τάξη και το κυνήγι ξεκινά για να καταφέρουν να φάνε τον γλυκό θησαυρό. Η θέση του θησαυρού θα δίνεται με τη βοήθεια λέξεων- στοιχείων που θα δίνουν οι υπόλοιποι μαθητές (π.χ. Οι μαθητές μπορούν να πούνε χρώματα που υπάρχουν κοντά στο χώρο που είναι κρυμμένο το αβγό ή ακόμη να ονομάσουν τις/τα εικόνες/ αντικείμενα του λεξιλογίου που είναι τοποθετημένα κοντά του.). Η/Ο εκπαιδευτικός επεμβαίνει και βοηθάει όπου χρειάζεται. | * Σοκολατένια αβγά (τόσα όσος ο αριθμός των μαθητών μέσα στην τάξη) * Εποπτικό υλικό   Οι μαθητές εργάζονται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να ακολουθούν οδηγίες και εάν αναγνωρίζουν ηχητικά το λεξιλόγιο που διδάχθηκαν. | Ε |
| **Δραστηριότητα 8 (25’ λεπτά):**  Η/Ο εκπαιδευτικός καλεί τους μαθητές να διακοσμήσουν τις λαμπάδες τους, όπως οι ίδιοι επιθυμούν με τα υλικά που έχουν στη διάθεση τους. | * Λαμπάδες * Χρωματιστές κορδέλες * Κόλλα (γόμα) * Ψαλίδια   Οι μαθητές κάθονται στα θρανία τους και εργάζονται ατομικά. | Κατά τη διάρκεια της δραστηριότητας αυτής η/ο εκπαιδευτικός περνά από τους μαθητές και μέσω ερωτήσεων αξιολογεί την επίτευξη των δεικτών. | Ε |
| **Ολοκλήρωση –Αναστοχασμός-Κλείσιμο (5’):**  Το μάθημα ολοκληρώνεται με τους μαθητές να παρουσιάζουν στην ολομέλεια τις κατασκευές τους. Οι μαθητές κατά την παρουσίαση αναμένεται να αναφέρουν λέξεις και φράσεις από το λεξιλόγιο που διδάχθηκαν.  Στο τέλος τα παιδιά λένε το τραγούδι για τη ρουτίνα κλεισίματος του μαθήματος. | * Κατασκευές μαθητών   Οι μαθητές κάθονται στην ολομέλεια και παρουσιάζουν ατομικά τις εργασίες τους. | Η τελική αξιολόγηση του μαθήματος επιτυγχάνεται μέσω της δραστηριότητας αυτής. | Ε |

\*Με κόκκινο σημειώνονται οι δραστηριότητες οι οποίες πρέπει απαραίτητα να γίνουν για να υλοποιηθούν οι στόχοι του μαθήματος.

1. Η γλώσσα που χρησιμοποιείται στην τάξη εξαρτάται από το επίπεδο των μαθητών [↑](#footnote-ref-1)